**DIRECȚIA TRANSPORT RUTIER**

**Informații privind examenul pentru obținerea**

**atestatului de lector în transportul rutier**

1. Data programată a examenului: 24 martie 2017
2. Ora: 9:00
3. Locul de desfășurare: Colegiul Tehnic "IULIU MANIU", Bulevardul Iuliu Maniu, nr. 381-391, Sector 6, București
4. Bibliografia de examen este prezentată în Anexa 1 la prezenta.
5. Dosarele pentru înscriere se depun la Ministerul Transporturilor – Registratura de la Poarta G, (program l-v 8:00 – 16:30) sau se transmit prin poștă, la Ministerul Transporturilor – Direcția Transport Rutier, cu confirmare de primire.
6. Data limită până la care se primesc dosare: 14 martie 2017 (data poștei)
7. Perioadă pentru completarea dosarelor depuse 17-22 martie 2017 (nu se acceptă completări cu documente emise ulterior datei de 14 martie 2017)
8. Nu vor fi înscriși pentru examen cei ale căror dosare sunt incomplete sau cuprind documente neconforme. Dosarul trebuie să cuprindă:
9. cerere în original, conform Anexei 2 la prezenta;
10. declaraţie pe propria răspundere în original, conform Anexei 3 la prezenta;
11. suport electronic (CD sau DVD) conţinând documentele scanate care demonstrează îndeplinirea condiţiilor prevăzute la art. 4 din Normele aprobate prin OMT nr. 1213/2016, în funcţie de tipul de curs pentru care optează, respectiv:
    1. - diplomă de licență și, după caz, dovada experienței profesionale, sau

- atestatul de lector în transportul rutier deținut anterior și dovada activității ca lector în transportul rutier,

* 1. documentul care atestă absolvirea unui curs de pedagogie sau pentru formatori,
  2. după caz, permisul de conducere, față și verso,
  3. aviz medical și aviz psihologic privind aptitudinea pentru activitatea de lector /profesor,
  4. certificat de cazier judiciar, fără înscrisuri și istoricul sancțiunilor la regimul circulației rutiere.

1. La examen candidații se vor prezenta cu:
   1. actul de identitate în original,
   2. după caz, permisul de conducere în original și
   3. dovada achitării tarifului de examinare în contul Autorității Rutiere Române ARR: IBAN: RO58TREZ70120F335000XXXX - Trezorerie sector 1, CUI: 12059648
2. Examenul pentru obţinerea atestatului de lector în domeniul transportului rutier este compus din două probe, ambele obligatorii şi eliminatorii, după cum urmează:
3. un test tip grilă având 120 de întrebări cu patru variante de răspuns, timpul alocat pentru rezolvarea acestuia fiind de două ore. Candidatul trebuie să răspundă corect la minimum 80% din întrebări pentru a putea susţine proba următoare, respectiv:
4. un studiu de caz cu un subiect specific categoriei de atestat pentru obţinerea căruia se susţine examenul, care trebuie rezolvat de candidat în cel mult o oră, prin întocmirea unui plan de lecţie, şi care va fi urmat de prezentarea şi susţinerea orală a acestuia în faţa comisiei de examinare. Condiţia de promovare a acestei probe este obţinerea calificativului "admis", pentru care candidatul trebuie să demonstreze că are abilităţi pedagogice şi profesionale necesare desfăşurării activităţii de lector.